ফের পাকিস্তানের ড্রোন হামলার চেষ্টা ব্যর্থ করল ভারত, তছনছ ১৬ টা শহর

ওয়েব ডেস্ক: বৃহস্পতিবার রাতে রাজস্থানের শ্রীগঙ্গানগরে ফের পাকিস্তানের (Pakistan) ড্রোন হামলার চেষ্টা। ড্রোন হামলার সেই চেষ্টা ব্যর্থ করেছে ভারতীয় সেনা (Indian Army)। ভারতের প্রত্যাঘাতে মাটিতে পড়ে পাক ড্রোন। পাকিস্তানের হামলার রাতভর জবাব ভারতের তিন বাহিনী স্থলবাহিনী, নৌসেনা, বায়ুসেনার একযোগে প্রত্যাঘাত করেছে। লাহৌর, করাচি রাওয়ালপিণ্ডি সহ পাকিস্তানের ১৬টি শহরে ব্যাপক ক্ষয়ক্ষতি হয়েছে। শুক্রবার ভোরের মধ্যে একাধিক জায়গায় গোলাগুলি চালিয়েছে পাক সেনা।

সাম্বা সেক্টরে গভীর রাতে সীমান্ত পেরিয়ে ঢোকার চেষ্টা ১২ পাক জঙ্গির। গুলিতে নিহত ৭ জইশ জঙ্গি। বৃহস্পতিবার রাত থেকে শুক্রবার ভোরের মধ্যে একাধিক জায়গায় গোলাগুলি চালিয়েছে পাক সেনা। উত্তর কাশ্মীরের বারামুলা জেলার উরিতে সীমান্ত থেকে ছোড়া গোলার আঘাতে মৃত্যু হয়েছে এক মহিলার। আহত হয়েছেন আরও এক জন। পরিস্থিতি খতিয়ে দেখতে শুক্রবার জম্মুর সীমান্তবর্তী এলাকায় গিয়েছেন জম্মু ও কাশ্মীরের মুখ্যমন্ত্রী ওমর আবদুল্লা।

আরও পড়ুন: ভারতের প্রত্যাঘাত, পাক সেনাকর্তারা পালাচ্ছেন বিদেশে!

ভারতীয় সেনার তরফে জানানো হয়েছে, বৃহস্পতিবার রাতে জম্মুর পাশাপাশি রাজস্থান, পঞ্জাবের একাংশেও ড্রোন হামলা চালায় পাকিস্তান। একাধিক জায়গায় রাতভর ড্রোন হামলা চালানোর চেষ্টা করে গিয়েছে পাকিস্তান। হামলার সব চেষ্টা ব্যর্থ করেছে ভারতীয় সেনা। পাল্টা জবাবও দিয়েছে ভারতীয় সেনা। জম্মু ও কাশ্মীরের নিয়ন্ত্রণরেখায় ৫০টি পাক ড্রোনকে গুলি করে নামানো হয়েছে। পাক সেনার গোলাবর্ষণের কড়া জবাব দিচ্ছে ভারতও। ভারতের প্রত্যাঘাতের ভয়ে কাঁপছে পাকিস্তান।

অন্য খবর দেখুন